smcproject/ml-wiki-sentences huggingface dataset:
എൻ‌യു‌യുവിൽ ആയിരുന്നപ്പോൾ കുറച്ച് വിദ്യാർത്ഥി സിനിമകളിൽ അഭിനയിച്ച മാര, പിന്നീട് അഭിനയരംഗത്ത് ആരംഭിച്ചു.
പത്തൊൻപതാമത്തെ വയസ്സിൽ ആദ്യത്തെ ഓഡിഷൻ ചെയ്തു.
അവലംബം പുറം കണ്ണികൾ Rooney Mara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് റൂണി മാറാ Uweza Foundation website
റൂത്തിന്റെ പുസ്തകം ഇംഗ്ലീഷ് വിലാസം https://ml.wikipedia.org/wiki/Book_of_Ruth
ഈജിപ്തിൽ നിന്നുള്ള ഹെബ്രായ ജനതയുടെ തിരിച്ചുവരവ് നടന്നതായി സങ്കല്പിക്കപ്പെടുന്ന കാലത്തിനും ഇസ്രായേലിലെ രാജവാഴ്ചയുടെ സ്ഥാപനത്തിനും ഇടക്കുള്ള കാലം പശ്ചാത്തലമാക്കി എഴുതപ്പെട്ട ഹൃദയഹാരിയായ ഒരു കഥയാണ് റൂത്തിന്റെ പുസ്തകം ( ഇംഗ്ലീഷ് : Book of Ruth).
കഥയുടെ ഈ ചരിത്രപശ്ചാത്തലം കണക്കിലെടുത്ത്, പഴയനിയമത്തിന്റെ പ്രാചീന ഗ്രീക്ക് പരിഭാഷയായ സെപ്ത്വജിന്തിൽ ഈ പുസ്തകം, ന്യായാധിപൻ‌മാരുടെ പുസ്തകത്തിനും ഇസ്രായേലിലെ രാജഭരണസ്ഥാപനത്തിന്റെ കഥ പറയുന്ന ശമുവേലിന്റെ ഒന്നാം പുസ്തകത്തിനും ഇടക്കാണ് ഉൾപ്പെടുത്തിയിരിക്കുന്നത്.
ജെറോമിന്റെ ലത്തീൻ പരിഭാഷയടക്കമുള്ള ക്രിസ്തീയ പരിഭാഷകൾ ഈ ക്രമീകരണം ഇന്നും പിന്തുടരുന്നു.
എന്നാൽ യഹൂദരുടെ വിശുദ്ധഗ്രന്ഥസംഹിതയായ തനക്കിൽ, കെത്തുബിം എന്ന അന്തിമഭാഗത്തിന്റെ ഉപ‌വിഭാഗങ്ങളിലൊന്നിൽ, മറ്റു നാലുലഘുഗ്രന്ഥങ്ങളായ ഉത്തമഗീതം , വിലാപങ്ങൾ , സഭാപ്രസംഗകൻ , എസ്തേർ എന്നിവയോടൊപ്പമാണ് ഇതിന് സ്ഥാനം നൽകിയിരിക്കുന്നത്.
കഥ പ്രവാസം
താരതമ്യേന അക്രമാസക്തമായ ഒരു കാലഘട്ടമാണ് ഈ കഥയുടെ പശ്ചാത്തലം.
രാജ്യത്ത് രാജാവോ വ്യവസ്ഥാപിതമായ മറ്റേതെങ്കിലും ഭരണസം‌വിധാനമോ ഉണ്ടായിരുന്നില്ല.
ന്യായാധിപന്മാരെന്നറിയപ്പെടുന്ന ജനനേതാക്കാൾ ചില ഇടവേളകളിൽ ജനങ്ങളെ ഒന്നിച്ചുനിർത്തിയെങ്കിലും, പൊതുവേ പറഞ്ഞാൽ സമൂഹം പേശീബലത്തിന്റെ യുക്തിയിലാണ് പ്രവർത്തിച്ചിരുന്നത്.
അക്കാലത്ത് ഇസ്രായേലിൽ ഒരു കൊടിയ ക്ഷാമമുണ്ടായപ്പോൾ ബേത്‌ലഹേംകാരൻ എലീമെലെക്ക് എന്നൊരാൾ ഭാര്യ നവോമിയും രണ്ടാൺ‌മക്കളുമായി അയൽ നാടായ മൊവാബിൽ കുടിയേറി.
അവിടെ എലീമെലെക്ക് മരിച്ചു.
പിന്നീട് അവരുടെ രണ്ടു മക്കളും‍ മൊവാബുകാരി പെൺകുട്ടികളെ വിവാഹം ചെയ്തു.
എന്നാൽ താമസിയാതെ ആ ചെറുപ്പക്കാർ രണ്ടുപേരും മരിച്ചതോടെ നവോമിയും പുത്രഭാര്യമാരായ ഒർപ്പാ റൂത്ത് എന്നിവരും മാത്രമായി.
മടക്കം
ദൈവം ഇസ്രായേലിനെ ദുർദ്ദിനങ്ങൾ മാറ്റി അനുഗ്രഹിച്ചിരിക്കുന്നുവെന്നറിഞ്ഞ നവോമി നാട്ടിലേക്ക് മടങ്ങാൻ തീരുമാനിച്ചു.
അവൾ മരുമക്കളോട് ഇങ്ങനെ പറഞ്ഞു: "നിങ്ങൾ ഇരുവരും മാതൃഭവനത്തിലേക്ക് മടങ്ങിപ്പോകുക. മരണമടഞ്ഞവരോടും എന്നോടും നിങ്ങൾ പെരുമാറിയതുപോലെ, നിങ്ങളോടു കർത്താവ് കരുണാപൂർ‌വം പെരുമാറട്ടെ. നിങ്ങൾ ഭത്തൃഗൃഹങ്ങളിലെത്തി സ്വസ്ഥത കണ്ടെത്താൻ കർത്താവ് ഇടവരുത്തട്ടെ".
അവർ അവളെ വിട്ടുപോകാൻ വിസമ്മതിച്ചപ്പോൾ നവോമി പറഞ്ഞു: "എന്റെ പുത്രിമാരേ, തിരിച്ചുപൊയ്ക്കൊള്ളുക. നിങ്ങൾ എന്തിന് എന്നോടൊത്തു വരുന്നു? നിങ്ങൾക്ക് ഭർത്താക്കന്മാരായിത്തീരാൻ പുത്രന്മാർ ഇനിയും എന്റെ ഉദരത്തിലുണ്ടോ? വേണ്ട, നിങ്ങളുടെ വഴിക്കു പൊയ്ക്കൊള്ളുക. കർത്താവിന്റെ കരം എനിക്കെതിരെ വന്നിരിക്കുന്നതുകൊണ്ടു ഞാൻ നിങ്ങളെക്കുറിച്ചു കഠിനമായി വ്യസനിക്കുന്നു."
ഇതുകേട്ട് ഒർപ്പാ നവോമിമിയെ ചുംബിച്ച് യാത്ര പറഞ്ഞെങ്കിലും റൂത്ത് അവളോട് ഒട്ടിച്ചേർന്നു നിന്ന് പറഞ്ഞു.
അമ്മയെ വേർപിരിയാനോ അമ്മയെ അനുഗമിക്കുന്നതിൽ നിന്നു പിന്തിരിയാനോ എന്നെ നിർബന്ധിക്കരുത്.
അമ്മ പോകുന്നിടത്ത് ഞാനും വരും.
അമ്മ വസിക്കുന്നിടത്ത് ഞാനും വസിക്കും.
അമ്മയുടെ ജനം എന്റെ ജനം; അമ്മയുടെ ദൈവം എന്റെ ദൈവം.
അമ്മ മരിക്കുന്നിടത്ത് ഞാനും മരിച്ച് സംസ്കരിക്കപ്പെടും.
മരണത്താലല്ലാതെ ഞാൻ അമ്മയിൽ നിന്ന് വേർപിരിഞ്ഞാൽ‍ കർത്താവ് ഇതും ഇതിലധികവും എന്നോടു ചെയ്യട്ടെ.
റുത്തും ബോവസും
യാത്ര ചെയ്ത് നവോമിയും റൂത്തും യവം കൊയ്യുന്ന കാലത്ത് ‍ബേത്‌ലഹേമിൽ എത്തി.
നയോമിയുടെ ഭർത്താവിന്റെ ബന്ധുവായി ബോവസ് എന്നൊരു കൃഷിക്കാരനുണ്ടായിരുന്നു.
റൂത്ത് നയോമിയോടു പറഞ്ഞു.
"ഞാൻ വയലിലെക്ക് പോകട്ടെ, എന്നിൽ ദയാദൃഷ്ടിയുള്ളവന്റെ അടുക്കൽ കാലാ പെറുക്കട്ടെ."
അനുമതി കിട്ടിയ അവൾ എന്നും അയാളുടെ വയലിൽ കാലാ പെറുക്കാൻ പോയി.
ബോവസ് അവളോട് കരുണാപൂർ‌വം പെരുമാറി.
"ഞാൻ ഒരു പരദേശിയായിരിക്കെ, കാഴ്ചയിൽ തന്നെ എന്നോട് അങ്ങേക്ക് മതിപ്പുതോന്നാനും, എന്നെ ശ്രദ്ധിക്കാനും കാരണമെന്ത്" എന്ന് അവൾ അന്വേഷിച്ചപ്പോൾ "നീ നിന്റെ ശ്വശ്രുവിനുവേണ്ടി ചെയ്ത എല്ലാക്കാര്യങ്ങളും ഞാൻ വിശദമായി കേട്ടിരിക്കുന്നു" എന്നാണ് ബോവസ് മറുപടി പറഞ്ഞത്.
ഇതൊക്കെയറിഞ്ഞ നവോമിയുടെ സാഹസബുദ്ധി, കഥയ്ക്ക് അമ്പരപ്പുണ്ടാക്കുന്ന ഒരു തിരിവു കൊടുത്തു.
ഒരു ദിവസം ശ്വശ്രുവായ നവോമി റൂത്തിനോടു പറഞ്ഞു: എന്റെ മകളേ, നിന്റെ നന്മക്കായി നിനക്കൊരു ഭവനം ഞാൻ അന്വേഷിക്കണ്ടതില്ലേ?
നോക്കൂ, ഇന്നു രാത്രി ബോവസ് മെതിക്കളത്തിൽ യവത്തിന്റെ പതിരു പാറ്റുന്നുണ്ട്.
നീ കുളിച്ചു സുഗന്ധം പൂശി നല്ല വസ്ത്രങ്ങൾ ധരിച്ച് മെതിക്കളത്തിലെക്കു ചെല്ലുക.
നീ അവിടെ ഉണ്ടെന്ന് അയാൾ അറിയരുത്.
അയാൾ കിടന്നു കഴിയുമ്പോൾ ചെന്ന് കാലിലെ പുതപ്പു പൊക്കി അവിടെ കിടക്കുക.
നീ എന്തു ചെയ്യണമെന്ന് അയാൾ പറഞ്ഞുതരും.
പാതിരാക്ക് ബോവസ് ഞെട്ടിത്തിരിഞ്ഞു ചോദിച്ചു: 'നീ അരാണ്?'
അവൾ മറുപടി പറഞ്ഞു: "അങ്ങയുടെ ദാസിയായ റൂത്ത് ആണു ഞാൻ. അങ്ങ് ഏറ്റവും അടുത്ത ചാർച്ചക്കാരനാണല്ലോ. അതുകൊണ്ട് അങ്ങയുടെ ഉടുമുണ്ട് ഈ ദാസിയുടെമേൽ വിരിക്കുക."
ബോവസ് മറുപടി പറഞ്ഞു: "എന്നേക്കാൾ അടുപ്പമുള്ള മറ്റൊരു ചാർച്ചക്കാരനുണ്ട്. ഈ രാത്രി കഴിയട്ടെ. ഉറ്റ ചാർച്ചക്കാരനു നിന്നോടുള്ള കടമ നിറവേറ്റാൻ അയാൾ ഒരുക്കമല്ലെങ്കിൽ, നിന്നോടുള്ള കടമ ഞാൻ നിറവേറ്റും".
കഥാന്ത്യം " ഓർപ്പാ നവോമിയെ ചുംബിച്ച് യാത്ര പറഞ്ഞു. എന്നാൽ റൂത്ത് അവളോട് ഒട്ടിച്ചേർന്ന് നിന്നു "(റൂത്ത് 1:14)  - വില്യം ബ്ലേക്കിന്റെ 1795-ലെ രചന റൂത്ത് ബോവസിന്റെ വയലിൽ, ജൂലിയസ് ഷ്നോർ വോൺ കരോൾസ്ഫീൽഡിന്റെ 1828-ലെ രചന
പിറ്റേന്ന് പ്രഭാതത്തിൽ നഗരകവാടത്തിൽ വിളിച്ചുകൂട്ടപ്പെട്ട അടുത്ത ചാർച്ചക്കാരന്റേയും സമൂഹനേതാക്കളുടേയും സമ്മതം വാങ്ങി ബോവസ് റുത്തിനെ ഭാര്യയായി സ്വീകരിച്ചു.
അവരുടെ പുത്രൻ ഒബേദ് ഇസ്രായേലിന്റെ രാജാക്കാന്മാരിൽ ഏറ്റവും പ്രസിദ്ധനായ ദാവീദിന്റെ പിതാമഹനായിത്തീർ‍ന്നു.
ദാവീദിന്റെ വംശാവലിയോടെയാണ് റുത്തിന്റെ പുസ്തകം സമാപിക്കുന്നത്.
നസ്രായനായ യേശു ദാവീദ് വംശജനായിരുന്നു എന്നാണ് പുതിയ നിയമം പറയുന്നത്.
മത്തായിയുടെ സുവിശേഷത്തിലുള്ള യേശുവിന്റെ വംശാവലിയിൽ റുത്ത് പരാമര്ശിക്കപ്പെടുന്നുണ്ട് .
വിലയിരുത്തൽ, ആസ്വാദനം
നാല് അദ്ധ്യായങ്ങൾ മാത്രമുള്ള റൂത്തിന്റെ പുസ്തകത്തിന് ആധുനിക കാലത്തെ ഒരു ചെറുകഥയുടെ വലിപ്പമാണ്.
ചെറുകഥയെന്ന് അതിനെ വിശേഷിപ്പിക്കാറുമുണ്ട്.
ആ കഥയുടെ സൗന്ദര്യം ഏറെ പുകഴ്ത്തപ്പെട്ടിട്ടുണ്ട്.
അതിന്റെ ഏതാണട് മൂന്നിൽ രണ്ടോളം ഭാഗം സംഭാഷണമാണ്.
"ഹെബ്രായ ബൈബിളിലെ ഏറ്റവും സുന്ദരമായ ലഘുശില്പം" എന്നാണ് ജർമ്മൻ കവി ഗെയ്ഥേ അതിനെ വിശേഷിപ്പിച്ചത്.
ദാന്റേയും ബന്യനും ഒക്കെ റൂത്തിന്റെ പ്രഭാവത്തിൽ വന്നിട്ടുണ്ട്.
യഹൂദേതരരെ വളരെ സഹതാപപൂർ‌വം വീക്ഷിക്കുന്ന ഹെബ്രായ ബൈബിളിലെ രണ്ടു ഗ്രന്ഥങ്ങൾ പ്രവാചകനായ യോനായുടെ പുസ്തകവും റൂത്തിന്റെ പുസ്തകവുമാണ്.
ജാതി-ദേശങ്ങളെ അടിസ്ഥാനമാക്കിയുള്ള സങ്കുചിത വീക്ഷണം തീരെയില്ലെന്നതാണ് റൂത്തിന്റെ കഥയുടെ ഒരു പ്രത്യേകത.
യഹൂദരുടെ ശത്രുക്കളും അവർ വെറുപ്പോടെ നോക്കിയിരുന്നവരുമായ ഒരു ജനത ആയിരുന്നു മൊവാബുകാർ.
മൊവാബിയരുടെ ഉത്ഭവം തന്നെ അഗമ്യഗമനത്തിൽ (incest) അണെന്ന് സ്ഥാപിക്കാൻ ശ്രമിക്കുന്ന ഒരു കഥ പോലും ബൈബിളിലെ ഉല്പത്തി പുസ്തകത്തിൽ കടന്നുകൂടിയിട്ടുണ്ട്.
എന്നിട്ടും, ആ ജനതക്കിടയിൽ‍ നിന്നൊരുവളെ വിശ്വസ്തയും സുകൃതിനിയും ഇസ്രായേലിലെ ഏറ്റവും മഹാനായ രാജാവിന്റെ പൂർ‌വികയും ആയി ചിത്രീകരിക്കുന്ന കഥ എങ്ങനെ എഴുതപ്പെട്ടുവെന്ന ചോദ്യം പ്രസക്തമാണ്.
പേർഷ്യൻ ഭരണകാലത്ത് പ്രവാസം അവസാനിപ്പിച്ച് ജറുസലേമിൽ മടങ്ങിയെത്തിയ നവീകരണവാദികളായ ജനനേതാക്കൾ എസ്രായും നെഹമിയയും , ഇസ്രായേൽക്കാർ മറ്റു ജാതികളിൽ നിന്ന് വിവാഹം കഴിക്കുന്നതിനെ എതിർക്കുകയും അങ്ങനെ വിവാഹം കഴിച്ച ഭാര്യമാരെ പരിത്യജിക്കാൻ ഭർത്താക്കന്മാരെ നിർബ്ബന്ധിക്കുകയും ചെയ്തു.
ആധുനികകാലത്തെ മൗലികവാദികളുടേതിന് സമാനമായ ഒരു നവീകരണസംരംഭമായിരുന്നു അവരുടേത്.
സങ്കുചിതമായ ഈ നിലപാടിനെ വിമർശിച്ച് എഴുതപ്പെട്ടതാണ് റൂത്തിന്റെ പുസ്തകം എന്ന് വാദിക്കുന്നവരുണ്ട്.
എന്നാൽ സങ്കുചിത നിലപാടിനെ വിമർശിച്ചെഴുതിയ ഒരു കല്പിത കഥയിലെ കഥാപാത്രങ്ങളല്ല ജീവിച്ചിരുന്ന മനുഷ്യരാണ് റൂത്തും നവോമിയും ബോവസുമൊക്കെയെന്നും വാദമുണ്ട്.
ഒന്നാം നൂറ്റാണ്ടിൽ യഹൂദജനതയുടെ ചരിത്രം എഴുതിയ ഫ്ലാവിയസ് ജോസഫ് തന്റെ കൃതിയിൽ, റൂത്തിന്റെ പുസ്തകത്തിലെ വിവരങ്ങൾ, ഹെബ്രായ ബൈബിളിലെ മറ്റു ചരിത്രഗ്രന്ഥങ്ങളിൽ നിന്നെടുത്ത വിവരങ്ങൾ പോലെ തന്നെ ഉപയോഗിച്ചിട്ടുണ്ടെന്ന് ചൂണ്ടിക്കാണിക്കപ്പെട്ടിട്ടുണ്ട്.
ഈ കൃതിയിലെ മുഖ്യകഥാപാത്രങ്ങൾ രണ്ടും സ്ത്രീകളാണെന്നതും പ്രത്യേകം ശ്രദ്ധിക്കപ്പെട്ടിട്ടുണ്ട്.
ആ വസ്തുത കണക്കിലെടുത്ത് ഇതിനെ സ്ത്രീപക്ഷവായനക്ക്(Feminist reading) വിധേയമാക്കാനുള്ള ശ്രമങ്ങളും നടന്നിട്ടുണ്ട്.
പുരുഷമേധാവിത്വസമൂഹം അടിച്ചേല്പ്പിച്ച പരാധീനതകൾ ഉണ്ടായിരുന്നിട്ടും നവോമിയും റൂത്തും ഈ കഥയിൽ പ്രകടിപ്പിക്കുന്ന വിശ്വസ്തതയും ലക്ഷ്യബോധവും ആണ് ഇത്തരം വായനയിൽ പ്രത്യേകം ശ്രദ്ധിക്കപ്പെടുന്നത്.
റുത്തിന്റെ കഥ 'സൃഷ്ടിച്ചത്' ഒരു വനിത ആയിരിക്കാനുള്ള സാധ്യതയും തള്ളിക്കളയുക വയ്യ.
൧ കൊയ്ത്തിനിടയിൽ താഴെ വീണുപോകുന്ന ധാന്യക്കതിരുകൾ, കൊയ്ത്തുകാർക്ക് പിറകേ നടന്ന് പെറുക്കുന്നതിനാണ് കാലാ പെറുക്കുക എന്നു പറയുന്നത്.
ഇംഗ്ലീഷിൽ ഇതിന് gleaning എന്നാണ് പറയുക.
൨ സന്താനങ്ങൾ ജനിക്കുന്നതിന് മുൻപ് ഭർത്താവു മരിക്കുന്ന സ്ത്രീയെ ഭർത്താവിന്റെ സഹോദരന്മാരിൽ ഒരുവൻ ഭാര്യയായി സ്വീകരിക്കണമെന്ന മോശെയുടെ നിയമത്തിലെ അനുശാസനമാണ് ഇവിടെ ചാർച്ചക്കാരന്റെ കടമയായി പരാമർശിക്കപ്പെടുന്നത്.
൩ "The Most beautiful little whole of the Hebrew Bible"
൪ സ്വർഗ്ഗത്തിലെ അനുഗൃഹീതാത്മാത്ക്കൾ‍ക്കിടയിൽ റൂത്തിനെ കണ്ടതായി ദാന്റേ ഡിവൈൻ കോമഡിയിൽ പറയുന്നുണ്ട്.
"Gleaner-maid,	
meek ancestress of him, who sang the songs Of sore repentance in his sorrowful mood" എന്നാണ് ദാന്റേ റൂത്തിനെ വിശേഷിപ്പിച്ചിരിക്കുന്നത്.
ബന്യന്റെ പിൽഗ്രിംസ് പ്രോഗ്രസിലെ 'ദയ' (Mercy) എന്ന കഥാപാത്രത്തിന്റെ മാതൃക റൂത്താണ്.
൫ പൂർ‌വപിതാവായ അബ്രാഹമിന്റെ അനന്തരവനായ ലോത്തിന് സ്വന്തം മകളിൽ ജനിച്ച മകനായിരുന്നുപോലും മൊവാബുകാരുടെ പൂർ‌വികൻ.
൬ The audience was probably village people and the story teller a professional bard, quite possibly a wise woman.
റൂത്ത് അഗസ്റ്റ ആഡം
റൂത്ത് അഗസ്റ്റ ആഡം ( Ruth Augusta Adam , née King ജീവിതകാലം : 14 ഡിസംബർ 1907 – 3 ഫെബ്രുവരി 1977), ഒരു സ്ത്രീവിമോചനവാദിയായ എഴുത്തുകാരിയായിരുന്നു.
നോട്ടിങ്ഹാംഷെയറിലെ ആർനോൾഡിൽ 1907 ഡിസംബർ 14 ന് ചർച്ച് ഓഫ് ഇംഗ്ലണ്ടിലെ ഒരു വികാരിയുടെ മകളായി അവർ ജനിച്ചു.
1920 മുതൽ 1925 വരെയുള്ള കാലത്ത് ഡെർബിഷെയറിലെ ഡാർലി ഡെയിലിലുള്ള സെൻറ് എൽഫിൻസ് ഗേൾസ് ബോർഡിംഗ് സ്കൂളിൽ വിദ്യാഭ്യാസം ചെയ്തു.
ശേഷം നോട്ടിംഗ്ഹാംഷെയറിലെ  ഖനന പ്രദേശങ്ങളിലെ ദരിദ്രമേഖലയിലുള്ള ഒരു എലമെൻററി സ്കൂളിൽ അദ്ധ്യാപികയായി ചേർന്നു.
1932 ൽ അവർ  മാഞ്ചസ്‍റ്റർ ഗാർഡിയനിലെ പത്രപ്രവർത്തകനും പിന്നീട് ബി.ബി.സി. ടെലിവിഷൻറെ ഡയറക്ടറുമായിരുന്ന കെന്നത്ത് ആഡമിനെ വിവാഹം കഴിച്ചു.
അവർക്കു മൂന്ന് ആൺകുട്ടികളും ഒരു പെൺകുട്ടിയുമായി നാലുമക്കളാണുണ്ടായിരുന്നത്.
അവരുടെ ആദ്യനോവൽ “ War On Saturday Week ” രണ്ടാം ലോകമഹായുദ്ധത്തിലേയ്ക്കു പോകുന്നതിനു തൊട്ടുമുമ്പുള്ള സമയത്ത് ബ്രിട്ടനിൽ നിലനിന്നിരുന്ന രാഷ്ട്രീയതീവ്രവാദത്തെ സംബന്ധിച്ചുള്ള വിഷയമാണ്.
·        War On Saturday Week (1937)
· I'm Not Complaining (1938) (Reprinted by Virago Press in 1983)
· There Needs No Ghost (1939)
· Fetch Her Away (1954)
· House in the Country (1957)
· Look Who's Talking (1960)
· Beatrice Webb: A Life 1858-1943 (with Kitty Muggeridge, 1967)
· A Woman's Place: 1910-1975 (1975) (Reprinted by Persephone Books in 2000) അവലംബം
വരി എരണ്ട ഇംഗ്ലീഷ് വിലാസം https://ml.wikipedia.org/wiki/Garganey
വരി എരണ്ടയുടെ ശാസ്ത്രീയ നാമം Anas querquedula എന്നും ഇംഗ്ലീഷിലെ പേര് Garganey, Blue winged Teal എന്നുമാണ്.
വരിഎരണ്ട യൂറോപ്പിലും പശ്ചിമഏഷ്യയിലും പ്രജനനം നടത്തുന്നു.
മുഴുവൻ‌ പക്ഷികളും തണുപ്പുകാലത്ത് ഇന്ത്യ, തെക്കേ ആഫ്രിക്ക, ആസ്ത്രേലിയ എന്നിവിടങ്ങളിലേക്ക് ദേശാടനനം നടത്തുന്നു.
ഈ വർഗ്ഗ ത്തെ ഇന്നത്തെ ശാസ്ത്രീയ നാമത്തിൽ ആദ്യമായി വിവരിച്ചത് 1758ൽ Linnaeus ആണ്.
ഇവയ്ക്ക് വെള്ളത്തിൽ നിന്ന് പെട്ടെന്നു പറന്നു പൊങ്ങാൻ കഴിയും.
• രൂപവിവരണം
ആൺപകക്ഷിയെ തിരിച്ചറിയാൻ ഏളുപ്പമാണ്.
തവിടുനിറത്തിലുള്ള തലയും മാറിടവും വെളുത്ത പുരികവും ഇവയുടെ പ്രത്യേകതയാണ്.
മറ്റുള്ള ഭാഗങ്ങളൊക്കെ ചാരനിറമ്മാണ്.
പറക്കുമ്പോൾ ഇളം നീല നിറത്തിൽ വെള്ള അരികുകളോടു കൂടിയ പക്ഷിപതാക കാണാം.
കൊക്കും കാലുകളും ചാരനിറമാണ്.
മുഖം ചുവപ്പുകലർന്ന തവിട്ടുനിറമാണ്.
വെള്ളത്തിനുമുകളിൽ ഭക്ഷണം തേടുന്നവയാണ്.
ജലസസ്യങ്ങളും, വേരും, വിത്തും, ചെടികളും ഒക്കെയാണ് ഭക്ഷണം .
ചിത്രശാല പെൺപക്ഷികൾ ഇന്ത്യയിൽ നിന്ന് കണ്ണൂർ ചെമ്പല്ലിക്കുണ്ടിൽ നിന്നും Museum specimen അവലംബം
കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി
Birds of periyar – ആർ. സുഗതൻ, കേരള വനം, വന്യജീവി വകുപ്പ്
Birds of Kerala - ഡീ.
വരിക്കാശ്ശേരി മന ഇംഗ്ലീഷ് വിലാസം https://ml.wikipedia.org/wiki/Varikkasseri_Mana
മലയാള സിനിമയുടെ തറവാട് എന്നാണ് പാലക്കാട് ജില്ലയിൽ ഒറ്റപ്പാലത്തിനു സമീപം മനിശ്ശേരിയിൽ സ്ഥിതിചെയ്യുന്ന വരിക്കാശ്ശേരി മന അറിയപ്പെടുന്നത്.
ഏകദേശം എൺപതോളം മലയാള സിനിമകളും കൂടാതെ നിരവധി അന്യഭാഷാ ചിത്രങ്ങളും ഇവിടെ ചിത്രീകരിച്ചിട്ടുണ്ട്.
സിനിമാ ചിത്രീകരണം
തീർത്ഥം എന്ന ചിത്രമാണ് വരിക്കാശ്ശേരി മനയിൽ ആദ്യമായി ചിത്രീകരിച്ചത്.
എന്നാൽ ദേവാസുരം എന്ന സിനിമയിൽ മോഹൻലാൽ അവതരിപ്പിച്ച മംഗലശ്ശേരി നീലകണ്ഠന്റെ തറവാടായ മംഗലശ്ശേരിയായാണ് വരിക്കാശ്ശശേരിയെ സിനിമാലോകത്ത് പ്രശസ്തമാക്കിയത്.
പിന്നീട് ആറാം തമ്പുരാൻ, നരസിംഹം, ചന്ദ്രോത്സവം, രാവണപ്രഭു, രാപ്പകൽ, വല്യേട്ടൻ, ബസ് കണ്ടക്ടർ.
ദ്രോണ, മാടമ്പി, സിംഹാസനം, മി. ഫ്രോഡ്, തുടങ്ങിയ ചിത്രങ്ങളും ഇവിടെ നിന്നാണ് ചിത്രീകരിച്ചത്.
ഏകദേശം 150 ൽ അധികം ചിത്രങ്ങൾക്ക് ഇവിടം ലൊക്കേഷനായിട്ടുണ്ട്.
ഭാരതപ്പുഴയുടെ തീരത്താണ് സ്ഥിതി ചെയ്യുന്നത് എന്നൊരു പ്രത്യേകത കൂടി വരിക്കാശ്ശേരി മനയ്ക്കുണ്ട്.
നൂറ്റാണ്ടുകൾക്കു മുൻപ് കലക്കകണ്ടത്തൂർ കുടുംബത്തിന് സാമൂതിരി സമ്മാനമായി നൽകിയ സ്ഥലത്താണ് മന നിലകൊള്ളുന്നത്.
ഇരുപതാം നൂറ്റാണ്ടിന്റെ തുടക്കത്തിലാണ് അവർ ഇവിടെ ഇന്നു കാണുന്ന വരിക്കാശ്ശേരി മന നിർമ്മിക്കുന്നത്.
300 വർഷം പഴക്കമുള്ള 6 ഏക്കറോളം സ്ഥലം അടങ്ങിയ സ്ഥലത്താണ് മന സ്ഥിതിചെയ്യുന്നത്.
മൂന്നു നിലകളുള്ള നാലുകെട്ട് കേരളീയ വാസ്തുവിദ്യാ പ്രകാരമാണ് നിർമ്മിച്ചിരിക്കുന്നത്.
രണ്ടു പത്തായപ്പുരകൾ, കളപ്പുര, വിശാലമായ പൂമുഖം, കുളം, പടിപ്പുര മാളിക തുടങ്ങിയവയെല്ലാം ഒരുടവും സംഭവിക്കാതെ ഇന്നും സംരക്ഷിച്ചിരിക്കുന്നു.
രാജകീയ പ്രൗഢിയാർന്ന മൂന്നുനിലകളോടുകൂടിയ നാലുകെട്ടാണ് പ്രധാന ആകർഷണം.
പുറംമോടിയിലെ കാഴ്ചയെക്കാളും ഗംഭീരമാണ് ഉൾവശം.
ഏതു ചൂടിലും കുളിർമ നൽകുന്ന അന്തരീക്ഷം.
മൂന്നു നിലയുള്ള നാലുകെട്ടിൽ വിശാലമായ മുറികളും നടുമുറ്റവും അകത്തളങ്ങളും ഒക്കെയുള്ള മനയിൽ ഏറെ ആകർഷകം കൊത്തുപണികളോടു കൂടിയ തൂണുകളാണ്.
വിശാലമായ നടുമുറ്റവും, ചുവർചിത്രങ്ങളും, ശിൽപ്പവേലകളും കാണേണ്ട കാഴ്ചതന്നെയാണ്.
ഒറ്റപ്പാലത്തെ ആന ഉടമസ്ഥൻ കൂടിയായ വി. ഹരിദാസ് എന്ന വ്യക്തിയാണ് മനയുടെ ഉടമസ്ഥൻ.
ഒരു ട്രസ്റ്റ് രൂപീകരിച്ച് അതിന് കീഴിലാണ് മനയുടെ സംരക്ഷണവും, നടത്തിപ്പും.
വരിക്കാശ്ശേരി മന കുടുംബക്കാർക്ക് ട്രസ്റ്റിൽ സ്ഥാനവും, നിശ്ചിത പങ്കാളിത്തവും നൽകിയിട്ടുണ്ട്.
പാലക്കാട് ഒറ്റപ്പാലം - ഷൊർണൂർ റോഡിൽ  മനിശ്ശേരിയിലാണ് വരിക്കാശ്ശേരി മന സ്ഥിതി ചെയ്യുന്നത്.
ഒറ്റപ്പാലം കഴിഞ്ഞ് ഷൊർണൂർ ഭാഗത്തേക്ക് അൽപ്പം കൂടി മുന്നോട്ടുപോയാൽ മനിശ്ശീരിയിലെത്തും.
അവിടെ നിന്നും ഇടത്തോട്ട് തിരിഞ്ഞ് ചെറുറോഡ് ഏതാണ്ട് ഒരു കിലോമീറ്റർ പോയാൽ വലതുവശത്ത് തന്നെ കാണാം മന.
പാലക്കാട് നിന്നും 35 കിലോമീറ്റർ ദൂരമുണ്ട് വരിക്കാശ്ശേരി മനയിലേക്ക്‌.
എല്ലാ ദിവസവും രാവിലെ 9.30 മുതൽ വൈകിട്ട് 5 മണി വരെയാണ് ഇവിടെ പ്രവേശനമുള്ളത്.
സിനിമാ ഷൂട്ടിങ്ങ് ഉള്ള ദിവസങ്ങളിൽ പ്രവേശനം അനുവദിക്കുന്നതല്ല.
ഇപ്പോൾ ഒരാൾക്ക് 30 രൂപ പ്രവേശന ഫീസും ഉണ്ട്.
മുകൾ നിലകളിലേക്ക് പ്രവേശനമില്ല.
മുറികൾ മിക്കതും പൂട്ടിക്കിടക്കുന്നു.
ഇതും കാണുക മേലേപ്പുര തറവാട് കേളോത്ത് തറവാട് ചിത്രശാല വരിക്കാശ്ശേരി മനയുടെ ഒരു വിദൂര ദൃശ്യം വരിക്കാശ്ശേരി മനയുടെ വലതു വശത്ത് നിന്നുള്ള ഒരു കാഴ്ച വരിക്കാശ്ശേരി മനയുടെ പടിപ്പുര വരിക്കാശ്ശേരി മന വരിക്കാശ്ശേരി മന അവലംബം ↑ മലയാള മനോരമ ശേഖരിച്ചത് 2019 ജൂലൈ 20 ↑ മാതൃഭൂമി ദിനപത്രം ശേഖരിച്ചത് 2019 ജൂലൈ 20
വരിക്കാശ്ശീരി കൃഷ്ണൻ നമ്പൂതിരിപ്പാട്
വരിക്കാശ്ശേരി കൃഷ്ണൻ നമ്പൂതിരിപ്പാട് ശില്പകലയിൽ ക്‌ളാസ്സിക്ക്‌ ശൈലിയുടെ പ്രയോക്താവ് ആകുന്നു. 'ശില്പങ്ങളിൽ ഉപയോഗിക്കുന്ന വസ്ത്രശൈലീകരണവും വ്യാപ്തം, പിണ്ഡം, ഉയരം എന്നിവയുടെ അവികലമായ ജ്യോമെട്രിക് കൃത്യതയും കൊണ്ട് വരിക്കാശ്ശേരി യുടെ പ്രതിഭ വ്യത്യസ്തമാണെ'ന്ന് വിലയിരുത്തപ്പെട്ടിട്ടുണ്ട്.
പാലക്കാട് ജില്ലയിൽ ഒറ്റപ്പാലത്തിനടുത്ത് മനിശ്ശേരി യിൽ വരിക്കാശ്ശീരി നാരായണൻ നമ്പൂതിരിപ്പാടിൻറെയും കുറൂർ ഗൗരി അന്തർജ്ജനത്തിൻറെയും മകനായി 1925 ഏപ്രിൽ 13-ന് ജനിച്ചു.
പ്രാഥമിക വിദ്യാഭ്യാസത്തിൻ്റെ കൂടെ കുറച്ചുകാലം വേദപഠനവും ഉണ്ടായി.
ഇദ്ദേഹത്തിന് എട്ടു സഹോദരങ്ങളുണ്ട്.
സ്വന്തമായി ശില്പങ്ങൾ ചെയ്യുകയായിരുന്നു കൗമാരകാലത്തെ ഒരു വിനോദം.
കരുവാട്ട് വാസുദേവൻ നമ്പൂതിരി ( ആർട്ടിസ്റ്റ് നമ്പൂതിരി ) കൂട്ടിനുണ്ടായിരുന്നു.
കോഴിക്കോട് സാമൂതിരി കോളേജ് ഹൈസ്കൂൾ, പാലക്കാട് പണ്ഡിറ്റ് മോത്തിലാൽ ഹൈസ്ക്കൂൾ, പാലക്കാട് വിക്ടോറിയ കോളേജ് , കൽക്കത്തയിലെ അശുതോഷ് കോളേജ് എന്നിവിടങ്ങളിൽ പഠിച്ചു.
ബിരുദപഠനത്തിനായി ബനാറസ് ഹിന്ദു യൂണിവേഴ്സിറ്റിയിൽ ചേരാൻ പോയത് വലിയ വഴിത്തിരിവായി.
കൽക്കത്തയിലെ ചൗരംഗി യിൽ സ്ഥാപിച്ചിരുന്ന കുതിരപ്പടയാളിയുടെ ശില്പം അദ്ദേഹത്തെ ആകർഷിച്ചു.
തൻ്റെ ഭാവി ശില്പനിര്മ്മാണതിലാണെന്ന് തിരിച്ചറിഞ്ഞത് അവിടെ വെച്ചാകുന്നു.
തിരിച്ചു മദിരാശിയിൽ വന്ന് മദ്രാസ് സ്‌കൂൾ ഒഫ് ആർട്സി ൽ ചേർന്നു.
ഡി.പി. റോയ് ചൗധരിയുടെ കീഴിൽ പഠിച്ചു.
കെ.സി.എസ്. പണിക്കർ തുടങ്ങിയ അധ്യാപകർ അന്ന് അവിടെ പ്രവർത്തിച്ചിരുന്നു.
ആർട്ടിസ്റ്റ് നമ്പൂതിരി , കാനായി കുഞ്ഞിരാമൻ തുടങ്ങിയ പ്രശസ്തരായ സഹപാഠികൾ  അവിടെ  ചേർന്നിരുന്നു.
ഡി.പി. റോയ് ചൗധരിയുടെ കൂടെ പ്രസിദ്ധമായ 'ട്രയംഫ് ഒഫ് ലേബർ ' എന്ന ശില്പനിർമ്മാണത്തിനു കൂടാൻ സാധിച്ചത് ജീവിതത്തിൽ വലിയ പാഠമായി അദ്ദേഹം വിലയിരുത്തിയിട്ടുണ്ട്.
മദിരാശിയിലെ പഠന കാലത്തിനു ശേഷം നാട്ടിൽ തിരിച്ചെത്തി ഒറ്റപ്പാലത്തിനടുത്ത് കീഴൂരിൽ താമസമാക്കി.
കിള്ളിമംഗലം പാർവ്വതി അന്തർജ്ജനത്തെ വിവാഹം കഴിച്ചു.
അതിൽ നാരായണൻ, ഗൗരി, വാസുദേവൻ എന്നീ മൂന്നു കുട്ടികൾ ഉണ്ടായി.
അദ്ദേഹത്തിൻ്റെ പ്രശസ്തമായ ശില്പങ്ങൾ ഇവയാകുന്നു.
പ്രശസ്തമായ ചില ശില്പങ്ങൾ ശില്പങ്ങൾ ശില്പങ്ങൾ ശില്പങ്ങൾ അടിയോടി (1954) പൂളമണ്ണ അനുജൻ നമ്പൂതിരിപ്പാട് (1961) പൂളമണ്ണ അനുജൻ നമ്പൂതിരിപ്പാട് (1961) കിഴക്കേപ്പാട്ട് പത്മനാഭ മേനോൻ (1963) കരുവാട് പരമേശ്വരൻ നമ്പൂതിരി (1964) കുറൂർ കുഞ്ഞനുജൻ നമ്പൂതിരിപ്പാട് (1971) പട്ടിക്കാംതൊടി രാമുണ്ണി മേനോൻ (1977) റോയ് ചൗധരി (1973) വി.ആർ. നാരായണൻ (1966) ഇരിക്കുന്ന ആന (1976) വള്ളത്തോൾ (1978) പലതരം റിലീഫുകൾ
"ഡി.പി. റോയ് ചൗധരിയുടെ ശിഷ്യനായ വരിക്കാശ്ശേരി കൃഷ്ണൻ നമ്പൂതിരിപ്പാട് യഥാതഥമായ ശില്പങ്ങൾ മാത്രം ചെയ്യാൻ നിശ്ചയിച്ചപ്പോൾ ഏതാനും ഛായാശില്പങ്ങളും ചില ദേവീദേവ വിഗ്രഹങ്ങളും ആനയുടെ രൂപവും അല്ലാതെ സ്വതന്ത്ര ചിന്തയുടെയോ ആശയത്തിന്റേയോ ആവിഷ്കാരത്തിൽ അധികം വ്യാപൃതനായില്ല. അദ്ദേഹം യഥാതഥ ശില്പരചനയിൽ ശൈലീകരണം അമിതമാക്കാതെ സ്വാഭാവികത മാത്രം ശ്രമിച്ച വ്യക്തിയാണ്." 2003-ലെ കേരള ലളിതകലാ അക്കാദമി ഫെല്ലോഷിപ്പ് വരിക്കാശ്ശേരിക്ക് ലഭിച്ചു.
പ്രശസ്ത ശില്പി അടക്കാപുത്തൂർ ഹരിഗോവിന്ദൻ , പുത്രൻ വാസുദേവൻ, മൂർത്തിയേടം നാരായണൻ എന്നിവരാണ് വരിക്കാശ്ശേരിയുടെ ശിഷ്യർ.
ശില്പി വരിക്കാശ്ശീരി കൃഷ്ണൻ നമ്പൂതിരിപ്പാട് 2011 സെപ്റ്റംബറിൽ കീഴൂരിൽ വെച്ചു അന്തരിച്ചു.
അദ്ദേഹത്തിൻ്റെ ഭൗതികശരീരം വീട്ടുവളപ്പിൽ സംസ്കരിക്കുകയും ചെയ്തു.
വരിക്കീര ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Litsea_stocksii
പശ്ചിമഘട്ടതദ്ദേശവാസിയായ ഒരു ചെറിയ മരമാണ് വരിക്കീര .
( ശാസ്ത്രീയനാമം : Litsea stocksii ) .
വരണ്ടതും നനവുള്ളതുമായ പശ്ചിമഘട്ടവനങ്ങളിൽ തിരുവിതാംകൂർ മുതൽ തെക്കേ കൊങ്കൺ വരെ കാണുന്ന ഈ മരം 8 മീറ്റർ വരെ ഉയരം വയ്ക്കും.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Litsea stocksii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Litsea stocksii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വരിക ഗന്ധർവ ഗായകാ!
മലയാള ചലച്ചിത്രഗാനമേഖലയിൽ ശ്രദ്ധേയമായ സംഭാവനകൾ നൽകിയ ഗായകനും സംഗീതസംവിധായകനുമായ എം. ജയചന്ദ്രൻ രചിച്ച പുസ്തകമാണ് വരിക ഗന്ധർവ ഗായകാ .
GDevarajan
തന്റെ സംഗീത ഗുരുവായ ദേവരാജൻ മാസ്റ്ററുടെ ഓർമയ്ക്കായ്  ജയചന്ദ്രൻ രചിച്ച പുസ്തകമാണിത് .
ദേവരാജൻ മാസ്റ്ററുടെ വ്യക്തിത്വത്തിന്റെ വിവിധഭാവങ്ങൾ സൂക്ഷ്മമായി തുറന്നുകാട്ടാൻ ഈ ഗ്രന്ഥത്തിന് കഴിഞ്ഞു .
മലയാളികളുടെ പല ഇഷ്ടഗാനങ്ങളുടേയും രചനാസന്ദർഭങ്ങൾ ഈ പുസ്തകം വിശദമായി വിവരിക്കുന്നു.
അവലംബം ↑ |madhyamam.com ↑ |മാതൃഭൂമി ദിനപത്രം ↑ |ജന്മഭൂമി ദിനപത്രം
വരിഞ്ഞം ശ്രീ സുബ്രഹ്മണ്യസ്വാമി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Varinjam_Sree_Subramanya_Swamy_Temple
കൊല്ലം ജില്ലയിലെ ചാത്തന്നൂർ പട്ടണത്തിൽ നിന്ന് വെറും 3.6 കിലോമീറ്റർ മാത്രം ദൂരത്തുള്ള ഒരു ക്ഷേത്രമാണ് വരിഞ്ഞം ശ്രീ സുബ്രഹ്മണ്യസ്വാമി ക്ഷേത്രം.
അവലംബം പുറം കണ്ണികൾ ഗൂഗിൾ മാപ്സിൽ നിന്ന് http://photo4uctr.blogspot.com/2008/09/chathannoortourist-guide.html
വരിനെല്ല് ഇംഗ്ലീഷ് വിലാസം https://ml.wikipedia.org/wiki/Hygroryza_aristata
ഇന്ത്യയിലെങ്ങും തടാകങ്ങളിലും നനവുള്ളിടത്തും വെള്ളത്തിൽ പൊങ്ങിക്കിടന്നു വളരുന്ന ഒരു പുൽച്ചെടിയാണ് വരിനെല്ല് .
( ശാസ്ത്രീയനാമം : Hygroryza aristata ) .
വേരും വിത്തും പലവിധ ഔഷധഗുണമുള്ളതാണ്.
കന്നുകാലികൾക്ക് വളരെ പ്രിയമുള്ള ഈ പുല്ല് പാവപ്പെട്ടവരും തിന്നാറുണ്ടത്രേ.
വേഗം വളരുന്നതുകൊണ്ടും വേരുകൾക്കിടയിൽ മൽസ്യങ്ങൾക്ക് ഒളിക്കാനാവുന്നതുകൊണ്ടും അക്വേറിയത്തിൽ വളർത്താൻ പറ്റിയ ചെടിയാണിത്.
അവലംബം പുറത്തേക്കുള്ള കണ്ണികൾ http://www.aquaticcommunity.com/tr/Hygroryzaaristata.php http://www.efloras.org/florataxon.aspx?flora_id=1050 taxon_id=200025546 വിക്കിസ്പീഷിസിൽ Hygroryza aristata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hygroryza aristata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വരാഹി നദി ഇംഗ്ലീഷ് വിലാസം https://ml.wikipedia.org/wiki/Varahi_River
പശ്ചിമഘട്ടത്തിൽനിന്ന് ഉത്ഭവിച്ച് കർണാടക സംസ്ഥാനത്തിലൂടെ ഒഴുകുന്ന ഒരു നദിയാണ് വരാഹി നദി .
താഴ്‌ന്ന പ്രദേശങ്ങളിൽ ഇത് ഹലാഡി അല്ലെങ്കിൽ ഹലാഡി നദി എന്നും അറിയപ്പെടുന്നു.
ഈ നദി ഹലഡി, ബസ്രുർ, കുന്ദാപുര , ഗങ്കോല്ലി എന്നീ സ്ഥലങ്ങളിലൂടെ ഒഴുകി അറബിക്കടലിൽ ചേരുന്നു.
പഞ്ചഗംഗവാലി നദികൾ എന്നറിയപ്പെടുന്ന സൗപർണ്ണിക നദി, കേഡക നദി, ചക്ര നദി, കുബ്ജ നദി എന്നീ നദികളുമായി വരാഹിനദി ചേരുന്നു.
അതിനുശേഷം അറബികടലിൽ ലയിക്കുന്നു.
പഞ്ച എന്നാൽ കന്നഡയിൽ അഞ്ച് എന്നും ഗംഗ എന്നാൽ സംസ്കൃതത്തിൽ നദി എന്നും അർത്ഥം.
പുരാണമനുസരിച്ച് വിഷ്ണുവിന്റെ അവതാരങ്ങളിലൊന്നാണ് വരാഹ .
വരാഹയുടെ ഭാര്യയാണ് വരാഹി .
പശ്ചിമഘട്ടത്തിൽ നിന്ന് ഉത്ഭവിക്കുന്ന ഈ നദി അറബിക്കടലിലേക്ക് ഒഴുകുന്നു.
ഷിമോഗ ജില്ലയിലെ തൃത്തഹള്ളി താലൂക്കിലെ ആഗുംബെയ്ക്കടുത്തുള്ള "ഹെബ്ബഗിലു" എന്നസ്ഥലത്താണ് ഇതിന്റെ ഉത്ഭവം.
സമുദ്രനിരപ്പിൽനിന്ന് 730 metres (2,400 ft) മുകളിലാണ് ഈ നദിയുടെ ഉത്ഭവം.
ഷെട്ടികോപ്പ, ഹാലിഗെ, കൊല്ലവാടി, ബംഗരഗള്ളി തുടങ്ങിയ സ്ഥലങ്ങളിൽ നിരവധി പോഷകനദികൾ വരാഹിയിൽ ചേരുന്നു.
വാർഷിക മഴ 20–1,280 centimetres (7.9–503.9 in) വരെ വ്യത്യാസപ്പെടുന്നു.
കർണാടകയിലെ ഉഡുപ്പി ജില്ലയിലെ കുന്ദപുരയ്ക്കടുത്തു വച്ച് ഈ നദി അറബി കടലിൽ ചേരുന്നു.
കുഞ്ചിക്കൽ വെള്ളച്ചാട്ടം
ഷിമോഗയിലെ ഹൊസനഗര താലൂക്കിലാണ് ഈ വെള്ളച്ചാട്ടം.
നദിയുടെ ഉത്ഭവത്തിൽ നിന്ന് ഏകദേശം 25 kilometres (16 mi) അകലെയാണിത്.
455 metres (1,493 ft) ഉയരത്തിൽ വെള്ളച്ചാട്ടമുണ്ട്.
ഇത് കുഞ്ചിക്കൽ വെള്ളച്ചാട്ടം എന്നറിയപ്പെടുന്നു.
വെള്ളച്ചാട്ടം നേരിട്ട് വീഴുന്നില്ല, മറിച്ച് പാറകളിലൂടെയും പാറക്കെട്ടുകളിലൂടെയും വിവിധ തട്ടുകളായി ഒഴുകുന്നു.
വരാഹി ജലവൈദ്യുത പദ്ധതിക്കായി മണി ഗ്രാമത്തിന് സമീപം അണക്കെട്ട് നിർമ്മിച്ച ശേഷം ഈ വെള്ളച്ചാട്ടങ്ങളിലെ ജലപ്രവാഹം വളരെ കുറഞ്ഞു.
ഇപ്പോൾ വെള്ളച്ചാട്ടം മഴക്കാലത്ത് മാത്രമാണ്.
വരാഹി ജലവൈദ്യുത പദ്ധതി
വരാഹി നദിക്ക് കുറുകെ മണി ഡാം (മണിബയിൽ ഗ്രാമത്തിനടുത്താണ് ഇത് നിർമ്മിച്ചിരിക്കുന്നത്) എന്നറിയപ്പെടുന്ന ഒരു ജലവൈദ്യുത അണക്കെട്ട് നിർമ്മിച്ചിരിക്കുന്നു.
വൈദ്യുതി ഉൽപാദനം ഭൂഗർഭത്തിലാണ് നടക്കുന്നത്.
ഈ നദിയിൽ നിന്നുള്ള വെള്ളം ഉപയോഗിക്കുന്ന കെപി‌സി‌എൽ നിർമ്മിച്ച ഒരു ഭൂഗർഭ വൈദ്യുത നിലയം ഉഡുപ്പി ജില്ലയിലെ ഹൊസംഗടിക്കടുത്ത് സ്ഥിതിചെയ്യുന്നു.
ഷിമോഗ ജില്ലയിലെ മസ്തികട്ടയ്ക്കടുത്തുള്ള യാദൂറിനടുത്താണ് അണക്കെട്ട് സ്ഥിതിചെയ്യുന്നത്.
1979 മുതൽ ഉഡുപ്പി ജില്ലയിലെ സിദ്ധപുര ഗ്രാമത്തിന് സമീപം വരാഹി നദിയിലെ വെള്ളം ഉപയോഗിച്ച് പ്രവർത്തിക്കുന്ന വരാഹി ലിഫ്റ്റ് ഇറിഗേഷൻ പദ്ധതി നിർമ്മിച്ചിരുന്നു.
അവലംബങ്ങൾ പുറത്തേക്കുള്ള കണ്ണികൾ വരാഹി ജലവൈദ്യുത പദ്ധതി Archived 2020-09-16 at the Wayback Machine .
വരാഹി ഹിന്ദു പത്രത്തിൽ ലേഖനം Archived 2002-12-21 at the Wayback Machine .
ഹോസംഗടിയിൽ നിന്ന് എടുത്ത കുഞ്ചിക്കൽ വെള്ളച്ചാട്ടത്തിന്റെ ഫോട്ടോയ്ക്കായി
മിസിസ് എലിസബത്ത് മൂഡി വിത് ഹെർ സൺസ് സാമുവൽ ആൻഡ് തോമസ് ഇംഗ്ലീഷ് വിലാസം https://ml.wikipedia.org/wiki/Mrs_Elizabeth_Moody_with_her_sons_Samuel_and_Thomas
തോമസ് ഗയിൻസ്ബറോ വരച്ച ഒരു ഛായാചിത്രമാണ് മിസിസ് എലിസബത്ത് മൂഡി വിത് ഹെർ സൺസ് സാമുവൽ ആൻഡ് തോമസ് .
1779-80 കാലഘട്ടത്തിൽ ശ്രീമതി മൂഡിയുടെ പുതിയ ഭർത്താവ് സാമുവൽ മൂഡിയിൽ നിന്നുള്ള കമ്മീഷനായി ഒറ്റ ഛായാചിത്രമായി ഈ ചിത്രം വരച്ചു.
അവർ 1782-ൽ മരിച്ചു.
ചിത്രത്തിൽ കുട്ടികളെ 1784-ലോ 1785-ലോ ചേർത്തതായി കരുതപ്പെടുന്നു.
ഒരുപക്ഷേ രണ്ടാനമ്മയുമായി സൗഹൃദത്തിലല്ലായിരുന്ന തോമസ് മൂഡി അവർക്ക് ചിത്രം കൈമാറുന്നത് തടയാൻ ഈ ചിത്രം 1831-ൽ ഡൽവിച്ച് പിക്ചർ ഗാലറിക്ക് ചിത്രത്തിൽ കാണിച്ചിരിക്കുന്ന പുത്രന്മാരിൽ ഒരാളായ തോമസ് മൂഡി തന്നെയാണ് നൽകിയത് .
മിസിൽടോ ഇംഗ്ലീഷ് വിലാസം https://ml.wikipedia.org/wiki/Mistletoe Mistletoe in an apple tree
സാന്റാലേലുകളുടെ നിരയിലെ ഹെമിപാരസിറ്റിക് സസ്യങ്ങളുടെ ഇംഗ്ലീഷ് പൊതുനാമമാണ് മിസിൽടോ .
അവ ആതിഥേയ വൃക്ഷത്തിലോ കുറ്റിച്ചെടിയിലോ ചേർന്നുനിൽക്കുന്ന ഘടനയെ ഹൗസ്റ്റോറിയം എന്നു വിളിക്കുന്നു.
അതിലൂടെ അവ ആതിഥേയ സസ്യത്തിൽ നിന്ന് ജലം, പോഷകങ്ങൾ എന്നിവ വലിച്ചെടുക്കുന്നു.
അവയുടെ പാരസിറ്റിക് ജീവിതരീതികൾ ഉപാപചയത്തിൽ വിചിത്രമായ ചില മാറ്റങ്ങൾ വരുത്തുന്നതിലേയ്ക്ക് നയിച്ചിട്ടുണ്ട്.
ചിത്രശാല European mistletoe , Viscum album , on an apple tree in Essex, England Drooping mistletoe bush ( Amyema pendula ) on a Eucalyptus tree Mistletoe attached to Eucalyptus host Fruits Red mistletoe, New Zealand Mistletoe in San Bernardino Mountains Mistletoe berries in Wye Valley Heavy load of mistletoe on apple tree in Franche-Comté .
Mistletoe in abundance in Wye Valley Mistletoe in abundance in Wye Valley Mistletoe in North Central Texas Desert mistletoe on a palo verde tree in southern Arizona .
ഇതും കാണുക Viscum album Kissing bough Festive ecology അവലംബം പുറം കണ്ണികൾ About mistletoe Parasitic Plant Connection.
See families Misodendraceae, Loranthaceae, Santalaceae, and Viscaceae Introduction to Parasitic Flowering Plants by Nickrent Musselman Phoradendron serotinum images at bioimages.vanderbilt.edu Archived 2009-01-15 at the Wayback Machine .
Scientific Studies, Research and Clinical Trials on Mistletoe Treatment in Cancer Archived 2007-10-08 at the Wayback Machine .
Deck the halls with wild, wonderful mistletoe, West Virginia Department of Agriculture {{ cite encyclopedia }} : Cite has empty unknown parameters: | 1= , | coauthors= , and | authors= ( help ) ANBG: Mistletoe Accessed 22 January 2018.
Wikimedia Commons has media related to Mistletoe .
വിക്കിസ്പീഷിസിൽ Santalales എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikisource has the text of the 1921 Collier's Encyclopedia article മിസിൽടോ .
മിസോ ഭാഷ ഇംഗ്ലീഷ് വിലാസം https://ml.wikipedia.org/wiki/Mizo_language
ഇന്ത്യയിലെ സംസ്ഥാനമായ മിസോറമിലെ മിസോ ജനങ്ങൾ സംസാരിക്കുന്ന ഭാഷയാണ് മിസോ ഭാഷ .
ബ്രിട്ടീഷ്‌ കൊളോണിയൽ കാലത്ത് ലൂഷായ് എന്നും ഇതു അറിയപ്പെട്ടിരുന്നു.
മിസോ ഭാഷ ടിബറ്റോ-ബർമൻ ഭാഷയുടെ കുകിഷ്‌ ശാഖയിൽ നിന്നാണ്.
എഴുതേണ്ട രീതി
മൊത്തം 25 അക്ഷരങ്ങളാണ് എഴുതുവാൻ വേണ്ടി മിസോ ഭാഷയിൽ ഉപയോഗിക്കുന്നത്.
a, aw, b, ch, d, e, f, g, ng, h, i, j, k, l, m, n, o, p, r, s, t, ṭ, u, v, z .
മിസോപ്രോസ്റ്റോൾ